РЕПУБЛИКА СРБИЈА

НАРОДНА СКУПШТИНА

Одбор за уставна питања

и законодавство

04 Број: 06-2/217-16

6. октобар 2016. године

Б е о г р а д

З А П И С Н И К

ТРЕЋЕ СЕДНИЦЕ ОДБОРА ЗА УСТАВНА ПИТАЊА И ЗАКОНОДАВСТВО НАРОДНЕ СКУПШТИНЕ, ОДРЖАНЕ 6. ОКТОБРА 2016. ГОДИНЕ

 Седница је почела у 9,10 часова.

 Седницом је председавао Ђорђе Комленски, председник Одбора.

 Седници су присуствовали чланови Одбора: Бојан Торбица, Јасмина Обрадовић, заменик члана Биљане Пантић Пиље, Александра Мајкић, Јелена Жарић-Ковачевић, Србислав Филиповић, Петар Петровић, Балинт Пастор, Мирољуб Станковић, Дејан Шулкић, Љупка Михајловска, заменик члана Саше Радуловића, Зоран Красић и Весна Николић Вукајловић.

 Седници нису присуствовали чланови Одбора: Снежана Р. Петровић, Звонимир Стевић, Гордана Чомић, као ни њихови заменици и Ненад Милић, заменик члана.

 Седници су присуствовали: Саша Могић, помоћник министра државне управе и локалне самоуправе и Мирјана Чојбашић, помоћник министра финансија.

 Ђорђе Комленски, председник Одбора, обавестио је чланове Одбора, да је Фискални савет извршио исправку, реагујући на примедбу која је изнета на претходној седници Одбора, а односила се на Мишљење које је Фискални савет доставио на Нацрт закона о изменама Закона о финансирању локалне самоуправе, уместо на Предлог закона о изменама Закона о финансирању локалне самоуправе, наводећи да је у питању била техничка грешка.

 На предлог председника Одбора, већином гласова (са девет гласова за, четири није гласало) је усвојен предложен дневни ред

Д н е в н и р е д:

 - Усвајање записника са Друге седнице Одбора;

 1.Разматрање амандмана на Предлог закона о изменама Закона о финансирању локалне самоуправе, који је поднела Влада.

 Пре преласка на одлучивање о тачки дневног реда, Одбор је већином гласова усвојио записник са Друге седнице Одбора (са 10 гласова за, један уздржан, двоје није гласало).

 Тачка дневног реда. Разматрање амандмана на Предлог закона о изменама Закона о финансирању локалне самоуправе, који је поднела Влада.

 У дискусији по овој тачки дневног реда учествовали су: Ђорђе Комленски, председник Одбора, Мирјана Чојбашић, помоћник министра финансија и Зоран Красић члан Одбора.

 Одбор је у складу са чланом 164. Пословника Народне скупштине размотрио амандмане на Предлог закона о измeнама Закона о финансирању локалне самоуправе и сматра да су у складу са Уставом и правним системом Републике Србије амандмани:

- на члан 1. који је поднео народни посланик Бошко Обрадовић;

- на члан 1. који је поднео народни посланик Зоран Живковић;

- на члан 1. који су заједно поднели народни посланици Радослав Милојичић и Дејан Николић;

- на члан 1. који су заједно поднели народни посланици Марко Ђуришић, Мирослав Алексић, Горан Богдановић, Ненад Константиновић и Здравко Станковић;

- на члан 1. који је поднео народни посланик Саша Радуловић;

- на члан 1. који су заједно поднели народни посланици Милан Лапчевић и Дејан Шулкић;

- на члан 1. који је поднела народни посланик Александра Јерков;

- на члан 1. који је поднео народни посланик Горан Ћирић;

- на члан 1. који је поднео народни посланик Балша Божовић;

- на члан 1. са исправком, који је поднела народни посланик Наташа Вучковић;

- на члан 1. са исправком, који су заједно поднели народни посланици Верољуб Стевановић, Томислав Жигманов и Душан Петровић;

- на члан 1. који је поднео народни посланик Горан Јешић;

- на члан 1. са исправком, који је поднела народни посланик Гордана Чомић;

- на члан 1. са исправком, који су заједно поднели народни посланици Маја Виденовић, Весна Марјановић и Драгољуб Мићуновић;

- на члан 1. са исправком, који је поднео народни посланик Александар Стевановић;

- на члан 1. који су заједно поднели народни посланици Ненад Чанак, Мариника Тепић, Олена Папуга и Нада Лазић;

- на члан 1. са исправком, који је поднео народни посланик Ненад Божић;

- на члан 1. са исправком, који је поднела народни посланик Љупка Михајловска;

- на члан 1. са исправком, који је поднео народни посланик Јован Јовановић;

- на члан 1. са исправком, који је поднела народни посланик Бранка Стаменковић;

Одбор је одлуку донео једногласно (са 12 гласова за).

 Одбор је размотрио и сматра да нису у складу са чланом 196. Устава и правним системом Републике Србије, следећи амандмани:

- на члан 2. који је поднео народни посланик Бошко Обрадовић;

- на члан 2. који је поднео народни посланик Зоран Живковић;

- на члан 2. који су заједно поднели народни посланици Радослав Милојичић и Дејан Николић;

- на члан 2. који су заједно поднели народни посланици Марко Ђуришић, Мирослав Алексић, Горан Богдановић, Ненад Константиновић и Здравко Станковић.

 Одбор је одлуку донео већином гласова (са два гласа за, девет гласова против, један уздржан, један није гласао).

 За известиоца Одбора на седници Народне скупштине одређен је председник Одбора.

 Седница је завршена у 9,27 часова.

 Саставни део записника чине стенографске белешке.

СЕКРЕТАР ПРЕДСЕДНИК

др Радоје Церовић Ђорђе Комленски